آخار. آذ تورکییهلی ژورنالیست، یازار عؤمور چئلیکدؤنمزین جمال قاشیقچی حادثهسی ایله باغلی «کافکاسسام» نشرینده درج اولونان یازیسینی تقدیم ائدیر:
آریستوتل منطیقی دیالکتیکاسی ایله تنقید ائدیلدیی حالدا جمال قاشیقچی رژیم موخالیفی ایدی و اؤلوم امری الریاضدان وئریلدی. کونسوللوغا گیردیکدن سونرا عاقیبتینین هله ده مجهول اولماسی، سعودییهلیلرین ایجتیمایتی راضی سالاجاق ویزوال معلوماتلاری پایلاشماماسی بوتون مسئولیتی سعودییه عربیستانینین اوزرینه قویور. قاشیقچینین کونسوللوقدا اولجه دیندیریلدیی، ایشگهنجه ایله اؤلدورولدویو، جسدینین ۱۵ حیصهیه بؤلوندویو و کونسوللوق بیناسیندان بو شکیلده چیخاریلدیغینا دایر شهر افسانهلری مؤوجوددور. بیر قیسمی سعودییهلی رسمی شخصلر اولان ۱۵ سعودییه عربیستانی وطنداشینین ۲ طیاره ایله ایستانبولا گلیب عینی ساعتلاردا کونسوللوقدا اولمالاری و داها سونرا اورادان آیریلاراق گلدیکلری اؤلکهیه گئری دؤندوکلری معلوماتی دیگر معلوماتلارلا یان-یانا تیراژلاناندا اورتایا بو منظزره چیخدی: ایشید و سلفی وحشتی ایله قاریشدیریلمیش وهابی تفکورونون بدوی کاراکترینین تؤرتدیی بیر جینایت حادثهسی. قاشیقچینین یوخا چیخدیغی گون کونسوللوقداکی ۲۸ تورک وطنداشینا دیپلماتلارین توپلانتیسی اولماسی سببیله ایشدهن اجازه وئریلمهسی و تهلوکهسیزلیک کامرالارینین چالیشماماسی کیمی ادعالار ایسه بو حادثهنین سادهجه دوزو-بیبریدیر. بو جور شایعهلر اینسانین قانینی دوندورور. دئیهسن ائله مقصد ده بودور.
«قاشیقچینی اورتادان قالدیران منبع ایجتیمایتی یانیلتماق اوچون ایلک باخیشدا منطیقلی گؤرونه بیلهجک آرقومنتلر ایرلی سورور. حادثهنی دراماتیکلشدیرهن مقام قاشیقچینین تورک نیشانلیسی ایله ائولهنه بیلمک اوچون سعودییه عربیستانیندان طلب ائتدیی سندین آرخاسینجا دوشمهسیدیر. بیر آز رومانتیزم، بیر آز درام، بیر آز فاجعه و بیر آز دا جاسوسلوق حکایهسینه بنزییر. سنارییه اینانماغیمیزی ایستهیهنلر قاشیقچینین واشینگتن، لوندون و ایستانبول خطینده دولاشدیریلماسینین تله اولدوغونو یاخین چئورهسینین دیلیندن ادعا ائدیرلر.
قاشیقچی سؤزوگئدن سندی آلماق اوچون سعودییه عربیستانینین واشینگتن سفیرلیینه مراجعت ائدیر. اوراداکیلار بو سندی لوندون سفیرلیینین وئره بیلجیینی قید ائدیر. قاشیقچی اینگیلترهیه گئدیر، حتی اورادا بیر تلویزییا پروگرامینا قوناق اولور. ایکینجی عونوانی سعودییه عربیستانی سفیرلیگی اولسا دا، الی بوش قاییدیر. لوندونداکی سفیرلیک پرسونالی ایستانبولداکی باش کونسوللوقلا دانیشدیقلارینی و سندی اونلارین حاضیرلادیغینی بیلدیریر. ایستانبولا گلن قاشیقچی ائله بورادا دا یوخا چیخیر. بو حکایه منه ایناندیریجی گلمدی. نیه؟
چونکی جمال قاشیقچی سعودییه عربیستان کشفیات خیدمتینین دؤردونجو رهبری و سعودییه عربیستانینین آمریکادا سفیری وظیفهلرینده چالیشمیش تورکی فیصلین موشاویری اولموش بیر شخصدیر. هم تجروبهلی بیر کشفیاتچیدیر، هم ده عادی بیر ژورنالیست دئییل، سعودییه عربیستانینین قارا قوتوسو حساب اولونان بیریدیر. اونا تله قورولدوغونو حس ائده بیلهجک پوتنسیالی اولماقلا برابر، ایستر تورکییه، ایستر آمریکا، ایسترسه ده اینگیلتره کشفیاتیندا قاشیقچییا خبردارلیق ائده بیلهجک دوستلارینین اولدوغونو دا سؤیلهمک اولار.
جمال قاشیقچییا نه اولدو و یا هانسی قوه اونو نیه گؤره آرادان گؤتوردو؟
اینگیلترهنین «تایمز» نشری دوننکی یازیسیندا قاشیقچینین باشینا گلنلرین ولیعهد محمد بین سالمانین یوکسلیشینی جوشغو ایله قارشیلایان اینگیلترهنی ده ماراقلاندیردیغینی گوندهمه گتیردی و سلمان اقتدارا گلرکن ایصلاحاتچیلیغین موتمادی شکیلده تعریف اولوندوغو خصوصیله وورغولاندی. بو یازیدان چیخان نتیجه اینگیلیسلرین جمال قاشیقچی حادثهسینده طرف اولمالاریدیر.
اینگیلیسلرین رسمی مؤوقعیی ده بو موستویدهدیر. بئله کی، اینگیلتره خاریجی ایشلر ناظیرلییی ده سعودییه عربیستانینین ایستانبول باش کونسوللوغونا گیردیکدن سونرا یوخا چیخان جمال قاشیقچی حادثهسی ایله باغلی اتهاملارین سون درجه جدی اولدوغونو، سعودییه عربیستانی حکومتی ایله حقیقتلرین تعجیلی شکیلده اورتایا چیخاریلماسی اوچون چالیشدیقلارینی آچیقلادی. بی بی سی (تورکجه) خیدمتینین فیکرینجه، جمال قاشیقچی یاخینلاری اوچون سادهجه بیر ژورنالیست دئییل، بین الخالق نفوذو گوجلو، سعودییه عربیستانینین کئچمیش رژیمینه یاخین بیر سیاسی فیگوردور و کئچمیش حاکمیتله ولیعهد آراسینداکی اقتدار موباریزهسینده یوخا چیخدی.
آمریکالیلار دا باشقا جور غریبهدیر. آمریکا نشرینده یازیلیب-پوزولانلارا گؤره، تورکلر بو مسئلهده شرق حیله گرلیینه ال آتیبلار. بو مؤقع رسمی آچیقلامالاردا دا موشاهیده اولونور. مثلاً، ترامپ آدمینیستراسییاسیندان ایکی یوکسکچینلی رسمی اللرینده تورکییه حکومتینین «قاشیقچی اؤلدورولدو» ادعاسینی تصدیقلهیهجک بیر معلومات اولمادیغینی سؤیلدی. دئمک کی، بیلدیکلری نسه وار. مایک پومپئو و ترامپین کورکنی جارئد کوشنرین محمد بین سالمانلا یاخین موناسیبتلری وار. ولیعهد ترامپ حکومتینین ایرانی تجرید ائتمک و اقتصادی اولاراق کونجه سیخیشدیرماق پلانلارینین اهمیتلی بیر پارچاسیدیر. بس جمال قاشیقچی ولیعهدین اونا ضرر ووراجاغیندان قورخاراق اؤلکهسیندن آیریلیب آمریکادا مسکونلاشمامیشدی؟ بورادا نئجه ده بؤیوک تضاد وار!
جمال قاشیقچی واسطهسیله تورکییهیه تضییق گؤستریلمهیه چالیشیلدیغینا دایر فیکیرلرده ژورنالیستین پرزیدنت اردوغانا و آ.ک.پ سیاستچیلرینه یاخین اولماسی وورغولانیر. مثلاً، آ.ک.پ صدرینین موشاویری یاسین آکتای سعودییه عربیستانی وطنداشی اولان ژورنالیستله کنفرانسلاردان بیرینده تانیش اولدوقلارینی و بیر مدت سونرا موناسیبتلرینین دوستلوغا چئوریلدیینی سؤیلییر.
قاشیقچی کؤرفز سرمایهسینین تورکییهیه گلمهسینده واسطهچیلیک ائدن بیر شخصدیر. نه درجهده دوغرو اولدوغو بیلینمهسه ده، تورکییهده بعضی غیری حکومت تشکیلاتلاری و مئدیا قوروملارینین مالیه لشمهسینه دستک اولدوغونا دایر معلوماتلار وار.
آمریکا و سعودییه عربیستانی حکومتی آراسیندا نفت ایستحصالینین آرتیریلماسی و قیمتلرین آشاغی سالینماسی ایله یاشانان بحران آرتیق یاواش-یاواش میدان اوخوماق مرحلهسینه دوغرو ایرلیلییر. بلکه ده قاشیقچی حادثهسی بین الخالق پلاتفورمالاردا سعودییه عربیستانین محکوم ائدیلمهسی پروسئسینی باشلادا بیلر. گؤرهسن بو حادثه عربیستانین اوچ یئره بؤلونمه پروسسینی فیکیردن رئاللیغا کئچیره بیلرمی؟
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab